Jy is hier: Tuis So aanbid ons Preke So aanbid ons Preke Geloofstwyfel Job 11:10-12:6 Is geloof net sekerheid?
| | Trefslae: 5109 Boekeverslag – toortsie.com
Mei 4, 2018 Mei 7, 2018 ~ Toortsie
Iemand het een keer vir my gesê dat as ‘n Afrikaanse skrywer 500 boeke verkoop, hy deur die dak spring. Iemand anders het destyds my goedbedoeld voorberei dat ek ‘n onbekende skrywer is, dis hoe ek ook gevoel het, wie sal nou my ou boekies wil koop?
Wat ek nou hier skryf, skryf ek in nederige dankbaarheid, met nie ‘n tikkie selfvoldaanheid nie. Steve Hofmeyer het nou die dag op TV gesê dat hy steeds dankbaar is vir elke persoon wat sy optredes kyk of ‘n cd of dvd koop, hy aanvaar dit nie as vanselfsprekend nie. Hy sê as die gordyn lig, sien hy oupas en oumas en oom en tannies, regte mense en hulle maak hom bly. Dis in dieselfde gesindheid wat ek hier vertel, want ek is opreg dankbaar vir elke boek wat verkoop, elkeen wat kontak maak en terugvoer en selfs raad gee. Hierdie ding is nie myne alleen nie. Ek is omarm deur vriende en familie en bloggers en Banters wat vir my net goed is, en ‘n God wat my nog alpad lei en ondersteun.
Wel, boek 1 se verkope staan by 2300, waarvan 400 Engels is. Ek jubel en dans en juig elke keer as ‘n Engelse boek my huis verlaat, want ek weet glad nie hoe om dit te bemark nie. Daar is nog so 90 oor.
Boek 2 trek by 400 verkoop.
Nou ja, resepteboeke is anders en ons voorste resepteboekskrywers verkoop blykbaar 20 000, en ek is bly vir hulle. Ek is ook bly vir die TV-en radiodekking wat hulle kry, maar ek het mos gekies om self te publiseer, daarom is daar sekere geleenthede wat dalk nie oor my pad sal kom nie en ek is heeltemal gemaklik daarmee.
Nee, ek het nog nie geld gemaak hiermee nie, net ingeval iemand begin sommetjies maak. Dit kan nogals ‘n mooi bedraggie wees. Die rede? Ek moes alles self befonds. Die proeflesers, die stilis, fotograaf, vertaler, bladuitlêer, en self die drukkoste betaal, wat astronomies baie is. Maar geld maak was mos in elk geval nie die rede hoekom ek dit doen nie, ek doen dit vir my eie persoonlike groei en elke mens wat ek daardeur kan help, is soos manna uit die hemel, ‘n bonus.
Maar ek voel dankbaar. Trots. Vervuld. Bly om dit te kan kom vertel.
Of ek dit weer sal doen? Net die tyd sal my leer. God sal my wys wat my volgende tree moet wees. Tans bemark ek boeke vir ‘n vale en toets nuwe resepte uit vir ‘n moontlike boek drie, maar ek sal beslis nie in hierdie jaar nog ‘n boek uitgee nie.
Dankie vir elkeen van julle vir raad, bystand, aanmoediging, ondersteuning. Dankie dat julle my boekies gekoop het.
Toortsie by Finesse: Elke dogtertjie se droom.
Posted in Banting, LCHF, Kosdinge	Bantingresepteboek
‹ PreviousToortsie se dankbaarheidsreis 10
Next ›Musiek in die Bybel 9
20 thoughts on “Boekeverslag”
Mei 4, 2018 om 9:19 vm
Dis darem goeie nuus dat dit so goed gaan met die verkope ook. Jy het beslis deursettingsvermoë wat skrik vir niks. Baie dankie vir die verslag, dit wys ook dat dit gedoen kan word en dit alles op jou eie koste.
Mei 4, 2018 om 9:21 vm
Well done Toorts. Ek is ook n selfpunliseerder en sal ook daaroor skryf.
Mei 4, 2018 om 11:03 vm
Jy moet daaroor skryf, ja. Jy is in elk geval diegroot dryfveer agter my publiseerdery en daarvoor sal ek jou ewig dankbaar wees.
Mei 4, 2018 om 10:25 vm
Trots op jou en jy kan ook maar trots wees op jouself
Mei 4, 2018 om 10:36 vm
Natuurlik moet jy trots wees oor wat jy vermag het!!!
En hier dog ek jy gaan my vir ‘n Europese toer stiek omdat jy so baie geld maak 😦
Mei 4, 2018 om 11:04 vm
Dankie. Ai ja, die boek sal ongelukkig nie daarvoor betaal nie. 😟
En jy wou al destyds die geld wat my boek nie maak nie, vir Hester aanstuur! 😱
Mei 4, 2018 om 11:12 vm
😀😀😀😀😀😀😀 Ek droom groot!!!!
Mei 4, 2018 om 11:13 vm
Maar ons moet dalk ‘n ander plan maak! 😝
Mei 4, 2018 om 11:41 vm
Whahaha, Kameel, Toortsie vertrou my nog steeds nie!
Mei 4, 2018 om 11:43 vm
Oeps. Uitgevang! 😟😱😂
Mei 4, 2018 om 11:48 vm
PI Hester Marais 😎
Mei 4, 2018 om 11:56 vm
Mei 4, 2018 om 11:42 vm
Dis fantastiese nuus Toortsie en ons is almal trots op jou!
Mei 4, 2018 om 11:44 vm
Dankie dankie. Sonder julle wat my ondersteun en aangemoedig het, sou ek dit nie kon doen nie.
Mei 4, 2018 om 1:53 nm
Dis nou wonderlike nuus, al die boek-verkope. Trots op jou, Toortsie!
Mei 4, 2018 om 2:25 nm
Dankie dankie 😁
Mei 4, 2018 om 11:08 nm
Dit is nou baie goeie nuus.
Mei 5, 2018 om 7:13 vm
586 646 ste persoon wat hier inloer! Baie dankie en welkom! Hoop jy loer weer in.